Kapana ni aina ya nyama ya kuchomwa inayokatwa vipande vidogovidogo na kuchomwa kwenye moto wa wazi nchini Namibia. Kapana ni maarufu sana katika mji mkuu wa Windhoek hasa eneo la Katutura . Mara nyingi nyama hii huuzwa na wafanyabiashara vijana kwenye soko la wazi. Inaaminika kuwa biashara ya kapana husaidia kuwapatia ajira vijana kwa kuwawezesha kuanzisha biashara kwa mtaji mdogo. Jiko hutumia kuni huku juu ya jiko chuma imewekwa ili kuzuia nyama isianguke kwenye moto.) Nyama hukatwa kwa panga vipande vidogo na pia huandaliwa pilipili, kitunguu, nyanya na chili sauce yenye vitunguu, nyanya na vikolezo vingine. Jiko linapopata moto, vipande vya nyama huweka juu yake. Ili kuvutia wateja, mchoma kapana huchoma kapana chache ili aonjeshe wateja, wakipenda wanachagua nyama wanayotaka ndipo anaichoma. Kapana huchomwa kwa muda wa dakika kumi hivi. Kapana ni njia ya kula chakula cha haraka isiyo ya gharama ya juu. Sehemu inapouzwa kapana huonekana kama ni sehemu ya makutano ya kijamii ambapo watu wa aina tofauti hukusanyika.. Mwaka 2014, kutokana na ukame nchini Namibia, bei ya kapana ilipanda juu.